Scott Westerfeld

Scott David WESTERFELD (naskita la 5-an de majo 1963 en Dallas, Teksaso) uson-aŭstralia sciencfikcia, vaporpunka kaj distopia verkisto, plej konata pro siaj junulaj romanoj pri Tally Youngblood (la serio Ful).

 Verkado 
Westerfeld estas konata pro la serio Uglies. Li ankaŭ verkis The Risen Empire kaj The Killing of Worlds, du partojn de verko origine titolita Succession. Westerfeld ankaŭ verkis mangaan serion titolitan Shay's Story.   ankaŭ verkis la trilogion Leviathan, kiu konsistas el la romanoj Leviathan, Behemoth, kaj Goliath. Li ankaŭ publikigis The Manual of Aeronautics, ilustritan manlibron por la serio.

Liaj romanoj *So Yesterday* estis adaptotaj al filmoj fare de la produktantoj de *Fahrenheit 9/11* kaj *Bowling for Columbine*.  Tamen, ĉi tiu plano "malrapide estingiĝis", kiel Scott Westerfeld raportis en sia blogo. La filmrajtojn al la serio *Uglies* aĉetis Twentieth Century Fox en 2006. Publishers Weekly, January 8, 2007.

Grava temo en la verkado de Westerfeld estas la ideo de libera pensado aŭ pridubado de aŭtoritato. En *Uglies* , la ĉefrolulino Tally ribelas kontraŭ la reguloj de sia socio unue per sendanĝeraj bubaĵoj kaj fine per tute forlaso de la urbo. Ŝi trovas grupon de forkurintaj malbeluloj, kiuj rifuzas konformiĝi al sociaj normoj, kio inkluzivas sperti kosmetikan kirurgion. Simile, *So Yesterday* ekzamenas popularecon kaj kial certaj tendencoj estas konsiderataj "ŝikaj". La romanoj laŭdas novigantojn, kiuj pensas ekster la kutimaj kadroj kaj elpensas novajn mododeklarojn tute memstare.

Alia ofta temo en la romanoj de Westerfeld estas la plenaĝiĝo. Ĉar Westerfeld skribas ĉefe por junaj plenkreskuloj, liaj ĉefroluloj kutime estas adoleskantoj, kiuj trovas sin dum la romano. Tally en Uglies , Cal en Peeps kaj Hunter en So Yesterday ĉiuj luktas por trovi sian lokon ĝis ili akceptas, kiuj ili estas.

Kuraĝo estas alia ofta temo en la verkaro de Westerfeld. Liaj ĉefroluloj ofte alfrontas timigajn aŭ danĝerajn problemojn kaj devas fidi je sia propra kuraĝo por superi la problemon. Ofte plenkreskuloj ne ĉeestas dum la kriza tempo kaj la ĉefrolulo estas lasita al siaj propraj rimedoj. Ekzemple, Cal en Peeps estas trejnita de plenkreskuloj pri kiel spuri vampirojn, sed li iras sola por efektive kapti ilin kaj devas plenumi ĉi tiun taskon tute memstare.

 Verkaro 

 Ekster serio 

 Polimoroph (1997)
 Bona Predo (1998)
 Evolution's Darling (2000)
 City Hunter (2004)
 Postmondoj (2014) 

 Por plenkreskuloj 

 Serio Succession 
Dilogio de spaca opero.
 The Risen Empire (2003)
 The Killing of Worlds (2003)

 Por junaj plenkreskuloj 

 So Yesterday (2004)
 Afterworlds (2014)
 Horizon (2017)

 Trilogio Midnighters 
Serio pri homoj kun supernaturaj kapabloj. La unua romano gajnis la nacian aŭstralian premion Aurealis.

 The Secret Hour (2004)
 Touching Darkness (2005)
 Blue Noon (2006)

 Serio Peeps 

 Peeps (2005)
 The Last Days (2006)

 universo Uglies 
Serio de distopiaj romanoj. Ricevis la Premion de la Usona Asocio de Bibliotekistoj.

 Uglies (2005)
 Pretties (2005)
 Specials (2006)
 Extras (2007)

 Serio Leviathan 
Vaporpunka trilogio. La unua romano gajnis la premiojn de la revuoj Locus kaj Mir Fantastiki kiel la plej bona junulara libro.

 Leviathan (2009)
 Behemoth (2010)
 Goliath (2011)

 Trilogio Zeroes (Nuloj) 
Kunaŭtoroj: Margot Lanagan, Deborah Biancotti.

 Zeroes (2015)
 Swarm (2016)
 Nexus (2018)

 Referencoj 

 Eksteraj ligiloj 


 Intervjuo ĉe SFFWorld.com
 Intervjuaj eltiraĵoj de Locus majo 2006
 Scott Westerfeld-a Oficiala Wattpad Profilo

Kategorio:Usonaj sciencfikciaj verkistoj
Kategorio:Usonaj porinfanaj verkistoj